pythainlp/thai_wikipedia_clean_20230101 huggingface dataset:
ในปี พ.ศ. 2500 สหรัฐอเมริกาได้ให้ความช่วยเหลือประเทศไทย โดยมองเห็นถึงความสำคัญของงานวิทยาการตำรวจ กรมตำรวจ จึงได้รับความช่วยเหลือจากประเทศสหรัฐอเมริกาในสัญญาที่เรียกว่า The Civil Police Administration Project (C.P.A.) ในสมัย เทรซี่ ปาร์ค เป็นผู้อำนวยการ การช่วยเหลือเน้นหนักทางด้านวิทยาการตำรวจ และได้มีการลงนามในสัญญากับประเทศสหรัฐอเมริการะหว่าง พลตำรวจเอก เผ่า ศรียานนท์ ซึ่งเป็นอธิบดีกรมตำรวจในสมัยนั้น กับ องค์การบริหารวิเทศกิจสหรัฐอเมริกา ประจำประเทศไทย เมื่อวันที่ 20 เมษายน พ.ศ. 2500 และการปรับปรุงการบริหารงานตำรวจในส่วนภูมิภาคก็เริ่มขึ้นตั้งแต่บัดนั้น เป็นต้นมา จนกระทั่งปี พ.ศ. 2513 องค์การบริหารวิเทศกิจสหรัฐอเมริกา ได้หยุดให้ความช่วยเหลือการปรับปรุงวิทยาการในส่วนภูมิภาค จึงทำให้งานปรับปรุงวิทยาการในส่วนภูมิภาคหยุดชะงักลง
สำนักงานวิทยาการตำรวจ.
ในปีพ.ศ. 2523 ในสมัยของ พลตำรวจเอก มนต์ชัย พันธุ์คงชื่น เป็นอธิบดีกรมตำรวจ ได้ไปตรวจราชการในส่วนภูมิภาค ได้พบว่างานด้านวิทยาการขาดประสิทธิภาพ จึงได้มีคำสั่งแต่งตั้งคณะทำงานปรับปรุงวิทยาการ เพื่อเพิ่มขีดความสามารถของหน่วยงานวิทยาการในส่วนภูมิภาคให้สามารถปฏิบัติ งานได้อย่างมีประสิทธิภาพ และเนื่องจากลักษณะงานของวิทยาการอยู่กันอย่างกระจัดกระจาย วิทยาการตำรวจในส่วนกลาง คือ กองทะเบียนประวัติอาชญากร และกองพิสูจน์หลักฐาน มีสายการบังคับบัญชาขึ้นตรงกับกองบัญชาการตำรวจภูธร อันเป็นปัญหาทั้งทางด้านการสรรหาคนเข้ามาปฏิบัติงาน การพัฒนาบุคลากร การรักษาไว้ซึ่งบุคลากรที่จะปฏิบัติงาน เนื่องมาจากการขาดขวัญและกำลังใจ ความก้าวหน้าในชีวิตราชการต่ำอันเป็นปัญหาเกี่ยวกับระบบการบริหารงานบุคคล และองค์การโดยตรง จึงได้มีการปรับปรุงโครงสร้าง โดยรวมเอาหน่วยงานวิทยาการตำรวจในส่วนกลางและภูมิภาคไว้ด้วยกัน จัดตั้งเป็น "สำนักงานวิทยาการตำรวจ" ตามพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535 โดยแบ่งส่วนราชการเป็น 7 กองบังคับการ ดังนี้
สำนักงานพิสูจน์หลักฐานตำรวจ.
สำนักงานวิทยาการตำรวจได้รับการปรับปรุงหน่วยงานใหม่อีกครั้งหนึ่งเพื่อรองรับวิทยาการที่ก้าวหน้ามากขึ้น โดยเปลี่ยนชื่อจาก สำนักงานวิทยาการตำรวจ เป็น สำนักงานนิติวิทยาศาสตร์ตำรวจ ในช่วงแรก ตามพระราชกฤษฎีกาแบ่งส่วนราชการ สำนักงานตำรวจแห่งชาติ พ.ศ. 2548 โดยยังคงการแบ่งส่วนราชการภายในกองบัญชาการไว้เช่นเดิม จนกระทั่งวันที่ 7 กันยายน พ.ศ. 2552 สำนักงานนิติวิทยาศาสตร์ตำรวจ ได้เปลี่ยนชื่อเป็น สำนักงานพิสูจน์หลักฐานตำรวจ ตามพระราชกฤษฎีการแบ่งส่วนราชการสำนักงานตำรวจแห่งชาติ พ.ศ. 2552 และแบ่งส่วนราชการภายในกองบัญชาการในส่วนกลางดังต่อไปนี้
ในส่วนภูมิภาคได้ยุบเลิกกองวิทยาการภาคทั้งหมด และยกฐานะกองกำกับการวิทยาการเขตต่าง ๆ ให้ขึ้นมาเป็นหน่วยงานระดับกองบังคับการ และเรียกชื่อใหม่ว่า ศูนย์พิสูจน์หลักฐาน ซึ่งมีศูนย์กลางอยู่ตามจังหวัดต่าง ๆ ทั่วภูมิภาค ได้แก่
ดีมีตรีโอส วีเกลัส
ดีมีตรีโอส วีเกลัส  เป็นประธานคณะกรรมการโอลิมปิกสากลคนแรก
เอเซเด เอย์บาร์
บริษัทกีฬาเอย์บาร์  หรือเรียกอย่างย่อว่า เอเซเด เอย์บาร์  เป็นสโมสรแห่งหนึ่งที่ปัจจุบันเล่นในลาลิกาของสเปน มาจากเมืองเอย์บาร์ทางภาคเหนือของประเทศ ก่อตั้งเมื่อวันที่ 30 พฤศจิกายน ค.ศ. 1940 ปัจจุบันเล่นที่สนามกีฬาเทศบาลอิปูรัวที่มีความจุ 5,250 ที่นั่ง เอย์บาร์เป็นสโมสรฟุตบอลยุโรปแห่งแรกที่ได้รับมาตรฐาน ISO-9001
ชุดทีมเหย้าเป็นชุดสีเลือดหมู-น้ำเงิน พร้อมกับกางเกงสีน้ำเงิน
หลักการสอดคล้องในตัวเองของนาวิคอฟ
หลักการสอดคล้องโดยตัวเองของนาวิคอฟ (Novikov self-consistency principle) หรือที่เรียกว่าเป็น หลักการคาดคะเนความสอดคล้องโดยตัวเองของนาวิคอฟ (Novikov self-consistency conjecture) เป็นหลักการที่ถูกพัฒนาขึ้นโดยนักฟิสิกส์ชาวรัสเซียชื่อ อิกอร์ ดมิทรีอาวิช นาฟวิคอฟ (Igor Dmitriyevich Novikov) ในกลางปี ​​1980 เพื่อที่จะแก้ปัญหาของพาราดอกซ์ หรือความขัดแย้งในเรื่องของการเดินทางข้ามเวลา, ซึ่งได้รับอนุญาตในทางทฤษฎีในการแก้ปัญหาบางอย่างของสัมพัทธภาพทั่วไป (การแก้ปัญหาที่ประกอบด้วยสิ่งที่เป็นที่รู้จักกันว่าเป็น เส้นโค้งปิดเสมือนเวลา (closed timelike curve)) หลักการที่อ้างว่าหากมีเหตุการณ์ใด ๆ ก็ตามเกิดขึ้นที่จะก่อให้เกิดปฏิทรรศน์ หรือ พาราดอกซ์ หรือ ความขัดแย้ง หรือเกิด "การเปลี่ยนแปลง" อย่างหนึ่งอย่างใดต่อเหตุการณ์อันเป็นสิ่งที่ผ่านมาแล้วในอดีต, ดังนั้นความน่าจะเป็นของเหตุการณ์นั้นที่น่าจะสามารถเกิดขึ้นได้จะมีค่าเป็นศูนย์ มันจึงเป็นไปไม่ได้ที่จะสร้างความขัดแย้ง หรือ ปฏิทรรศน์ของเวลา (time paradoxe) ให้เกิดขึ้นได้
ประวัติความเป็นมาของหลักการ.
นักฟิสิกส์ทราบกันมานานแล้วว่ามีวิธีการแก้ปัญหาในทฤษฎีสัมพัทธภาพทั่วไปที่ประกอบไปด้วยเส้นโค้งปิดเสมือนเวลา หรือ CTCs—ดูตัวอย่าง เมตริกของเกอเดล (Gödel metric) นาฟวิคอฟกล่าวถึงความเป็นไปได้ของเส้นโค้งปิดเสมือนเวลาหรือ C.T.C.s ในหนังสือที่เขาเขียนในปี 1975 และในปี 1983, เสนอความเห็นว่าเพียงเฉพาะการเดินทางที่สอดคล้องกันกับช่วงเวลาของตัวเองเท่านั้นที่จะได้รับอนุญาตให้มีการย้อนเวลากลับไปในช่วงเวลาในอดีตของตัวเองได้ ในรายงานการวิจัยที่เขียนในปี 1990 โดยนาฟวิคอฟและคนอื่น ๆ อีกหลายคน "ใน ปัญหาคอซี่ (Cauchy problem) ในปริภูมิ-เวลา ที่ประกอบไปด้วยเส้นโค้งปิดของเวลาเสมือน", ได้เขียนเอาไว้ว่า:
หลักความสอดคล้องในตัวเองของนาฟวิคัฟ
หม่อมหลวงฤทธิเทพ เทวกุล
หม่อมหลวงฤทธิเทพ เทวกุล อดีตรองประธานศาลฎีกา
กอดฟรัว เดอ บลอแน
กอดฟรัว เดอ บลอแน  เป็นรักษาการประธานคณะกรรมการโอลิมปิกสากลระหว่างปี ค.ศ. 1916-1919
อ็องรี เดอ บาแย-ลาตูร์
อ็องรี เดอ บาแย-ลาตูร์  เป็นประธานคณะกรรมการโอลิมปิกสากลคนที่ 3
ซีกฟริด เอดสเตริม
ยูฮันเนส ซีกฟริด เอดสเตริม  เป็นประธานคณะกรรมการโอลิมปิกสากลคนที่ 4
เอเวอรี บรันดิจ
เอเวอรี บรันดิจ  เป็นประธานคณะกรรมการโอลิมปิกสากลคนที่ 5 และ เป็นนักกีฬาที่เข้าร่วมการแข่งขันกีฬาโอลิมปิก ครั้งที่ 5 ที่สวีเดนอีกด้วย
โดร่า
สโมสรฟุตบอลเออิบาร์
วอลเลย์บอลชายทีมชาติอิหร่าน
วอลเลย์บอลชายทีมชาติอิหร่าน  เป็นตัวแทนของประเทศอิหร่านทีมนี้ได้รับการบริหารโดยสหพันธ์วอลเลย์บอลสาธารณรัฐอิสลามอิหร่าน (ไออาร์ไอวีเอฟ) และเป็นส่วนหนึ่งในการแข่งขันวอลเลย์บอลระดับนานาชาติ
ณ เดือนมิถุนายน ค.ศ. 2021 ทีมชาติอิหร่านถือเป็นทีมที่ดีที่สุดในทวีปเอเชีย โดยรั้งอันดับที่ 7 ของการจัดอันดับโลกเอฟไอวีบี
กีฬาแบดมินตันในเอเชียนเกมส์ 2014
แบดมินตันในเอเชียนเกมส์ 2014 จัดขึ้น ณ กเยยังยิมเนเซียม อินช็อน ประเทศเกาหลีใต้ ตั้งแต่วันที่ 20 ถึง 29 กันยายน ค.ศ. 2014
ชาวบริติช
ชาวบริติช  หรือ บริตัน  เป็นที่รู้จักในสำนวนภาษาปากว่า บริตส์  เป็นชนชาติหรือคนพื้นเมืองของสหราชอาณาจักร ดินแดนโพ้นทะเลของสหราชอาณาจักร และดินแดนปกครองตนเองภายใต้อธิปไตยของสหราชอาณาจักร (คราวน์ดีเพนเดนซี) ตลอดจนผู้สืบเชื้อสายจากชนชาตินี้ กฎหมายสัญชาติสหราชอาณาจักรสมัยใหม่ หมายถึง พลเมืองและผู้ถือสัญชาติสหราชอาณาจักร แต่ในบริบททางประวัติศาสตร์จะหมายถึงชาวบริตัน ซึ่งเป็นชนพื้นเมืองของเกาะบริเตนใหญ่และแคว้นเบรอตาญ กลุ่มชนที่เหลือรอดในปัจจุบันคือชาวเวลส์, ชาวคอร์นิช และชาวเบรอตาญ คำนี้ยังสื่อถึงพลเมืองอดีตจักรวรรดิบริติชที่เคยอาศัยอยู่ในประเทศก่อน ค.ศ. 1973 และไม่ได้ถือสัญชาติหรือสิทธิพลเมืองสหราชอาณาจักร
กีฬาวอลเลย์บอลในเอเชียนเกมส์
วอลเลย์บอลในเอเชียนเกมส์ ทีมชายเริ่มแข่งขันตั้งแต่ปี 1958 ใน โตเกียว, ประเทศญี่ปุ่น ทีมหญิงเริ่มแข่งขันตั้งแต่ปี 1962 จาการ์ตา, ประเทศอินโดนีเชีย
แยกเทียมร่วมมิตร
แยกเทียมร่วมมิตร  หรือ แยกโรบินสันรัชดา, แยกศูนย์วัฒนธรรมฯ เป็นสามแยกจุดบรรจบของถนนเทียมร่วมมิตรกับถนนรัชดาภิเษก ในพื้นที่เขตดินแดง กรุงเทพมหานคร
สถานที่สำคัญใกล้เคียงในบริเวณนี้ เช่น ศูนย์วัฒนธรรมแห่งประเทศไทย, รถไฟฟ้ามหานคร สายเฉลิมรัชมงคล (สถานีศูนย์วัฒนธรรมแห่งประเทศไทย), อาคารไซเบอร์เวิลด์ทาวเวอร์, บิ๊กซี เอ็กซ์ตร้า รัชดาภิเษก
การกบฏต่อแผ่นดิน
เซล สิงห์
ระดับการปกครองของสกอตแลนด์
ดารา ซิงห์
บี.อาร์.อามเพฑกร
คลองบางไส้ไก่
คลองบางไส้ไก่ เป็นคลองในท้องที่เขตธนบุรีและเขตคลองสาน กรุงเทพมหานคร มีความยาว 3.212 กิโลเมตร เริ่มตั้งแต่ริมแม่น้ำเจ้าพระยาด้านถนนเจริญนคร เขตคลองสาน ไปเชื่อมคลองบางกอกใหญ่ และมีจุดเชื่อมกับคลองสมเด็จเจ้าพระยาที่เขตธนบุรี ไปออกแม่น้ำเจ้าพระยาอีกทางหนึ่งที่เขตคลองสาน ถือเป็นคลองหลักสำคัญที่ช่วยในการระบายน้ำในย่านฝั่งธนบุรี แถบวงเวียนใหญ่
สมัยก่อนคลองนี้เคยมีชื่อเรียกกันว่า "คลองบางสักกาย" โดยตั้งชื่อคลองตามถิ่นฐานของชาวมอญในบริเวณปากคลองฝั่งคลองบางกอกใหญ่ ซึ่งชาวมอญกลุ่มนี้มีชื่อกลุ่มว่า "มอญสักกาย" ต่อมาชื่อคลองมีการเรียกเพี้ยนตามยุคสมัย โดยเพี้ยนมาเป็น บางสาวกลาย, บางสาวไก่, บางสายไก่ และบางไส้ไก่ตามลำดับ ส่งผลให้ชาวมอญที่ตั้งถิ่นฐานบริเวณปากคลองในปัจจุบันเปลี่ยนชื่อชุมชนเป็น "มอญบางไส้ไก่" คลองสายนี้คาดกันว่าน่าจะเป็นคลองที่ถูกขุดขึ้นมา แต่ไม่ปรากฏหลักฐานแน่ชัดว่าขุดในสมัยใด คาดว่าน่าจะขุดในสมัยกรุงธนบุรีเป็นราชธานี บางข้อมูลบอกว่าเป็นคลองที่ขุดในสมัยต้นกรุงรัตนโกสินทร์
คลองบางไส้ไก่ได้รับการประกาศให้เป็นคลองสายสำคัญซึ่งควรอนุรักษ์ไว้ตามมติคณะรัฐมนตรี เมื่อวันที่ 13 มิถุนายน พ.ศ. 2510
ในอดีตเคยมีปลาอาศัยอยู่ในคลองเป็นจำนวนมาก รวมทั้งยังเคยใช้เป็นเส้นทางสำหรับสัญจรทางน้ำ และพื้นที่ริมคลองส่วนใหญ่ในอดีตเป็นสวนผลไม้ของชาวบ้าน แต่ในช่วงหลังจากปี พ.ศ. 2530 ความเจริญของกรุงเทพมหานครในพื้นที่ฝั่งธนบุรีได้พัฒนาขึ้นมากและมีการเพิ่มขึ้นของประชากรอย่างรวดเร็ว พื้นที่ริมคลองได้เปลี่ยนจากสวนผลไม้กลายเป็นอาคารบ้านเรือน และมีการก่อสร้างสิ่งปลูกสร้างรุกล้ำแนวคลอง ส่งผลให้คลองบางไส้ไก่ในปัจจุบันแคบลงอย่างที่เห็น ปัจจุบันคลองบางไส้ไก่มีความกว้างประมาณ 4–8 เมตร และสภาพน้ำในคลองเน่าเสียหลายจุด โดยเฉพาะบริเวณประตูระบายน้ำฝั่งคลองบางกอกใหญ่ ซึ่งเป็นจุดบรรจบกับคลองสมเด็จเจ้าพระยา บริเวณใกล้กับมหาวิทยาลัยราชภัฏบ้านสมเด็จเจ้าพระยา จะมีสภาพน้ำในคลองที่เน่าเสียอย่างเห็นได้ชัด
มีวัดสำคัญริมคลองได้แก่ วัดบางไส้ไก่ วัดหิรัญรูจีวรวิหาร วัดใหญ่ศรีสุพรรณ และวัดสุทธาราม ที่ริมคลองบางไส้ไก่ มีศาลเจ้าเก่าแก่คือ "ศาลเจ้าแม่ทับทิม" อยู่ตรงมุมบ้านหลวงอนุสิฐภูมิเทศ (เนียม เทวคุปต์) เดิมน่าจะเป็นศาลพระภูมิ แต่ต่อมากลายเป็นศาลเจ้าแม่ทับทิม
สันนิษฐานว่าในอดีตคนอาศัยอยู่แถบบางไส้ไก่กันมาก ต่อมาค่อย ๆ ขยายไปด้านทิศตะวันออกเช่นย่านสำเหร่ ยังมีชาวลาวที่อพยพมาจากเวียงจันทน์ตั้งแต่สมัยปลายกรุงธนบุรีถึงต้นรัตนโกสินทร์ เช่น "หมู่บ้านลาว" หรือ "ชุมชนบางไส้ไก่" อยู่ด้านหลังมหาวิทยาลัยราชภัฏบ้านสมเด็จเจ้าพระยา เขตธนบุรี
ชุมชนริมคลองบางไส้ไก่เป็นอาคารบ้านเรือนที่เช่าจากตระกูลบุนนาค
แยกศรีอยุธยา
แยกศรีอยุธยา  เป็นสี่แยกในเขตราชเทวี กรุงเทพมหานคร เป็นจุดตัดระหว่างถนนพระรามที่ 6 กับถนนศรีอยุธยา
คลองต้นไทร
แยกยมราช
แยกยมราช  เป็นสี่แยกในเขตดุสิต กรุงเทพมหานคร เป็นจุดตัดระหว่างถนนสวรรคโลก ถนนหลานหลวง ถนนพิษณุโลก และถนนเพชรบุรี
เป็นแยกที่มีจุดตัดทางรถไฟสายเหนือ, สายตะวันออกและสายใต้และมีสะพานข้ามทางแยก ซึ่งห้ามรถจักรยานยนต์วิ่งข้าม รวมถึงยังเป็นทางขึ้นทางด่วนยมราช (บางโคล่, บางนา-ดาวคะนอง และ ดินแดง-ถนนพระราม 9 แจ้งวัฒนะ)
วอลเลย์บอลชายในเอเชียนเกมส์ 2014
วอลเลย์บอลในเอเชียนเกมส์ 2014 ได้มีการจัดขึ้นในอินช็อน, ประเทศเกาหลีใต้ ตั้งแต่วันที่ 20 กันยายน – 3 ตุลาคม 2557
ประเทศจีนในเอเชียนเกมส์ 2014
อินช็อนเอซีแอดเมนสเตเดียม
สนามกีฬาหลักเอเชียนเกมส์อินช็อน หรือ อินช็อนเอซีแอดเมนสเตเดียม เรียกโดยย่อว่า สนามกีฬาอินช็อน เป็นสนามกีฬาอเนกประสงค์ตั้งอยู่ที่เมืองอินช็อน ประเทศเกาหลีใต้ สนามแห่งนี้สร้างขึ้นเพื่อใช้จัดการแข่งขันกีฬาเอเชียนเกมส์ 2014 และเอเชียนพาราเกมส์ 2014 มีความจุทั้งหมด 30,000 ที่นั่ง เริ่มเปิดใช้บริการในปี ค.ศ. 2014
อาซากะ
อาซากะ  เป็นเมืองในจังหวัดไซตามะ ประเทศญี่ปุ่น ชื่อของเมืองได้มาจากพระนามของเจ้าชายอาซากะ ในขณะที่ดำรงตำแหน่งประธานกิตติมศักดิ์สมาคมกอล์ฟโตเกียว และได้ย้ายที่ตั้งมาที่เมืองนี้เมื่อปี ค.ศ. 1932 ปัจจุบันมีประชากร 130,764 คน
เมืองอาซากะเคยเป็นสถานที่จัดการแข่งขันปัญจกีฬาสมัยใหม่ ในกีฬาโอลิมปิกฤดูร้อน 1964 ณ สวนอาซามาเนซุ
ศูนย์ปฏิบัติการทางการแพทย์และสาธารณสุข สำนักวิชาแพทยศาสตร์ มหาวิทยาลัยเทคโนโลยีสุรนารี
วัดโพธิ์งาม (จังหวัดสมุทรสงคราม)
วัดโพธิ์งาม เป็นโบราณที่สร้างมานานแล้ววัดหนึ่ง สร้างเมื่อใดและใครเป็นผู้สร้าง ไม่มีหลักฐานปรากฏชัด เพียงแค่ทราบว่า วัดโพธิ์งามได้รับวิสุงคามสีมาเมื่อปี พ.ศ. 2450
วัดโพธิ์งามสร้างเมื่อใดและใครเป็นผู้สร้าง ไม่มีผู้ใดสามารถให้ความกระจ่างได้ เพราะไม่มีอะไรเป็นหลักฐานให้ปรากฏเลย เพียงแค่ทราบว่า เป็นโบราณที่สร้างมานานแล้ววัดหนึ่ง วัดโพธิ์งามได้รับวิสุงคามสีมา ปี พ.ศ. 2450 ส่วนผู้ที่ปฏิสังขรณ์กันสืบมา ๆ มานั้นก็คงเป็นเจ้าอาวาส และประชาชนในตำบลนี้และได้ทำนุบำรุงสืบมาจนถึงปัจจุบันนี้
หลวงพ่อย้อย พระประธานประจำอุโบสถหลังเก่า.
หลวงพ่อย้อย เป็นพระปางมารวิชัย ทำด้วยศิลาแดง หน้าตัก 145 ซ.ม. สูงจากพื้นฐานที่รองประทับนั่งถึงพระเกตุจุฬา 200 ซ.ม.
พระที่สร้างขึ้นใหม่เมื่อประมาณ 50 ปีเศษ เพื่อประจำอุโบสถหลังใหม่อีกรูปหนึ่ง เป็นพระหล่อด้วยโลหะต่างๆ เป็นพระปางมารวิชัย
วัดโพธิ์งาม เท่าที่สอบถามสืบค้นได้ มีเจ้าอาวาส ดังนี้
ประเทศเกาหลีใต้ในเอเชียนเกมส์ 2014
ประเทศญี่ปุ่นในเอเชียนเกมส์ 2014
ประเทศอินเดียในเอเชียนเกมส์ 2014
ประเทศเวียดนามในเอเชียนเกมส์ 2014
ประเทศมองโกเลียในเอเชียนเกมส์ 2014
ประเทศมาเลเซียในเอเชียนเกมส์ 2014
กีฬาขี่ม้าในเอเชียนเกมส์ 2014
ขี่ม้า ใน เอเชียนเกมส์ 2014 จัดขึ้น ณ สนามดรีม พาร์ก อีเควสเตรียน เวนิว, อินช็อน, เกาหลีใต้ ตั้งแต่วันที่ 20 ถึง 30 กันยายน ค.ศ. 2014.
ต้นไม้พ่นควัน
ต้นไม้พ่นควัน เป็นพืชในวงศ์ Urticaceae เป็นไม้พุ่ม ผลัดใบ ดอกสีเขียวอมขาว ดอกช่อ มีริ้วประดับ เมื่อดอกตัวผู้บานจะปล่อยละอองเรณูออกมาทำให้ดูเหมือนควันบุหรี่
กีฬาเทนนิสในเอเชียนเกมส์ 2014
เทนนิสในเอเชียนเกมส์ 2014 จัดขึ้น ณ โยรูมูล เทนนิส คอร์ตส์ ใน อินช็อน ประเทศเกาหลีใต้ ตั้งแต่วันที่ 20 - 30 กันยายน ค.ศ. 2014
Boehmeria malabarica
ประเทศอินโดนีเซียในเอเชียนเกมส์ 2014
เขตบริหารพิเศษมาเก๊าในเอเชียนเกมส์ 2014
วงศ์กะลังตังช้าง
วงศ์กะลังตังช้าง (Urticaceae ) เป็นวงศ์ของพืชมีดอก ชื่อของวงศ์นี้ตั้งตามสกุล "" มีสมาชิกทั้งสิ้น 2,600 สปีชีส์ ประกอบด้วย 54 - 79 สกุล สกุลที่มีขนาดใหญ่ที่สุดคือ "" 500 to 715 สปีชีส์ รองลงมาคือ "" 300 สปีชีส์, "" 80สปีชีส์ และ "" 75 สปีชีส์)กระจายพันธุ์ทั่วโลก
จีนไทเปในเอเชียนเกมส์ 2014
ประเทศคาซัคสถานในเอเชียนเกมส์ 2014
ประเทศอุซเบกิสถานในเอเชียนเกมส์ 2014
ปลาฉลามก็อบลิน หรือ ปลาฉลามปีศาจ  ปลากระดูกอ่อนจำพวกปลาฉลามชนิดหนึ่ง
เป็นปลาฉลามน้ำลึกที่พบเห็นตัวได้ยาก และมีรูปร่างลักษณะประหลาด อันเป็นที่มาของชื่อ และยังเป็นเพียงสิ่งมีชีวิตชนิดเดียวในวงศ์และสกุลเดียวกันนี้ก็ยังดำรงเผ่าพันธุ์มาจนถึงปัจจุบัน ถือได้ว่าเป็น "ซากดึกดำบรรพ์มีชีวิต" อีกชนิดหนึ่ง ที่มีรูปร่างแทบไม่แปรเปลี่ยนไปจากยุคก่อนประวัติศาสตร์
โดยที่ชื่อวิทยาศาสตร์นั้น ตั้งขึ้นมาจากชื่อของ คะคิชิ มิตซุคุริ ศาสตราจารย์แห่งมหาวิทยาลัยโตเกียว ซึ่งเป็นผู้ที่นำตัวอย่างที่ได้รับจาก อลัน โอลสตัน นักธรรมชาติวิทยาชาวอังกฤษ มอบให้แก่ เดวิด สตารร์ จอร์แดน ซึ่งเป็นผู้อนุกรมวิธาน ดังนั้นชื่อวิทยาศาสตร์จึงถูกตั้งเพื่อเป็นเกียรติให้แก่บุคคลทั้งสองท่านนี้ ขณะที่ชื่อสามัญอาจจะแปลได้ว่ามาจากคำว่า "เท็งงุ"  ซึ่งเป็นปีศาจในความเชื่อของญี่ปุ่นโบราณ ที่มีใบหน้าสีแดงและจมูกแหลมยาว
ปลาฉลามก็อบลิน มีความยาวเต็มที่ได้ 3 หรือ 4 เมตร (10 และ 13 ฟุต) อาศัยอยู่ในเขตน้ำลึกได้มากกว่า 100 เมตร (330 ฟุต) ซึ่งเป็นที่ ๆ แสงส่องลงไปไม่ถึง พบชุกชุมที่โตเกียวแคนยอน ซึ่งเป็นหุบผาลึกใต้ทะเลในพื้นที่อ่าวโตเกียว ประเทศญี่ปุ่น โดยปกติแล้วจะมีลำตัวและครีบสีขาว แต่เมื่อถูกจับขึ้นมาจากน้ำลำตัวจะเปลี่ยนไปเป็นสีแดงเหมือนเลือด ปลาฉลามก็อบลินมีลักษณะเด่น คือ บริเวณส่วนหัวด้านบนที่มีส่วนกระดูกที่ยื่นแหลมออกไปข้างหน้าเหนือกรามบน ในปากเต็มไปด้วยฟันที่แหลมคม ซึ่งส่วนหัวที่ยื่นยาวออกไปนั้น ด้านล่างประกอบไปด้วยอวัยวะเล็ก ๆ หลายร้อยอันที่ทำหน้าที่เหมือนเซนเซอร์ตรวจจับคลื่นไฟฟ้าของสิ่งมีชีวิตต่าง ๆ ที่จับได้แม้กระทั่งคลื่นไฟฟ้าอ่อนถึง 1 ในล้านโวลต์ เพื่ออาหารซึ่งได้แก่ ปู หรือสัตว์น้ำชนิดต่าง ๆ ที่หลบซ่อนตัวลงในพื้นโคลนใต้ทะเล ซึ่งเป็นสถานที่ ๆ หาอาหารได้ยากยิ่ง อีกทั้งกรามยังมีกระดูกขากรรไกรที่เหมือนบานพับที่สามารถขยายออกมาเพื่อพุ่งงับเหยื่อมิให้หลุดไปได้อีกด้วย เมื่อพบเหยื่อแล้วจะใช้กรามที่ยื่นออกมานี้งับเหยื่อไว้ก่อนและค่อยดึงกลับเข้ามา โดยนักวิทยาศาสตร์สันนิษฐานว่าเหตุที่ต้องมีกรามเช่นนี้เพื่อชดเชยส่วนที่อ่อนแอของร่ายกาย เนื่องจากปลาฉลามก็อบลินไม่มีครีบหรืออวัยวะใด ๆ ที่ทำให้ว่ายน้ำเร็ว ปลาฉลามก็อบลินจัดได้ว่าเป็นปลาฉลามชนิดที่ว่ายน้ำได้แย่มาก และเชื่อว่าปลาฉลามก็อบลินเมื่อถึงวัยเจริญพันธุ์จะขยายพันธุ์ในที่ ๆ มีอาหารสำหรับเลี้ยงตัวอ่อนอุดมสมบูรณ์ เพื่อใช้เป็นสถานที่พักเลี้ยง ส่วนปลาที่โตเต็มที่แล้วจะว่ายห่างออกไปเพื่อให้ตัวอ่อนได้มีอาหารที่เพียงพอ มิต้องแย่งกัน เพื่อความอยู่รอดของเผ่าพันธุ์
ปลาฉลามก็อบลิน ถูกค้นพบครั้งแรกในช่วงปี ค.ศ. 1873-76 จากการสำรวจของเรือเอชเอ็มเอส ชาเลนเจอร์ ที่สำรวจทะเลในพื้นที่ต่าง ๆ รวมถึงเก็บรวบรวมตัวอย่างของปลาฉลามชนิดต่าง ๆ อีกเป็นจำนวนมากอีกด้วย โดยปลาฉลามก็อบลินถูกค้นพบที่นอกชายฝั่งทะเลญี่ปุ่น แต่ก็ยังเป็นเวลาอีกหลายปีต่อมาจึงถูกอนุกรมวิธานทางวิทยาศาสตร์
การค้นพบจนถึงปัจจุบัน.
จนถึงปัจจุบัน ปลาฉลามก็อบลินมีรายงานการพบตัวทั่วโลกประมาณ 30 ครั้งเท่านั้น แต่ชาวประมงชาวญี่ปุ่นที่จับปลาที่โตเกียวแคนยอนจับปลาฉลามก็อบลินได้มากถึง 148 ตัว โดยจับได้ตัวแรกในปี ค.ศ. 1995 และยังเคยจับปลาฉลามก็อบลินในวัยอ่อนที่ส่วนของกรามยังไม่ยื่นออกมาได้อีกด้วย ส่วนปลาฉลามก็อบลินที่ยังชีวิตมีไม่กี่ตัวเท่านั้นที่ถูกเก็บไว้ในพิพิธภัณฑ์สัตว์น้ำ แต่ก็มีชีวิตอยู่ได้เพียงชั่วระยะเวลาสั้น ๆ ตัวหนึ่งถูกเก็บไว้ที่มหาวิทยาลัยโตโกมีอายุได้เพียงสัปดาห์เดียว และอีกตัวหนึ่งถูกเก็บไว้ที่โตเกียวซีไลฟ์ปาร์ค แต่ก็มีอยู่ได้เพียง 2 วัน
Mitsukurina owstoni
ปลาฉลามปีศาจ
ประเทศเกาหลีเหนือในเอเชียนเกมส์ 2014
ประเทศสิงคโปร์ในเอเชียนเกมส์ 2014
สกุลป่านรามี
สกุลป่านรามี  เป็นสกุลของพืชมีดอกที่มีสมาชิกประมาณ 100 สปีชีส์ อยู่ในวงศ์ Urticaceae เป็นพืชท้องถิ่นในเอเชียและอเมริกาเหนือ สมาชิกในสกุลนี้มีทั้งไม้ล้มลุก ไม้พุ่ม และไม้ยืนต้นขนาดเล็ก ชื่อสกุลนี้ตั้งชื่อตามนักพฤกษศาสตร์เยอรมัน Georg Rudolf Boehmer
พืชที่สำคัญในสกุลนี้คือป่านรามี ("Boehmeria nivea") เป็นพืชเส้นใยที่สำคัญ บางชนิดใช้ปลูกเป็นไม้ประดับ
ป่านรามี
ป่านรามี (Ramie; ) เป็นพืชในวงศ์ Urticaceae เป็นพืชพื้นเมืองในเอเชียตะวันออก เป็นไม้ล้มลุกอายุหลายปี ใบมีขนสีเงิน ทำให้บางครั้งเรียกว่าป่านรามีขาว ซึ่งจะต่างจากป่านรามีอีกสปีชีส์หนึ่ง ซึ่งมีต้นกำเนิดในคาบสมุทรมลายู ใบจะมีขนาดเล็กกว่าและมีสีเขียวทั้งสองด้านเรียกป่านรามีเขียว คำว่ารามีมาจากภาษามลายูโบราณ
ป่านรามีเป็นพืชเศรษฐกิจที่สำคัญ เป็นพืชให้เส้นใย ในเวียดนามมีขนมที่ทำจากแป้งข้าวเหนียว เนื้อขนมเป็นสีดำเพราะใส่น้ำคั้นจากใบป่านรามี ทำให้มีสีและกลิ่นเฉพาะ
กีฬายกน้ำหนักในเอเชียนเกมส์ 2014
ยกน้ำหนักในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 20 ถึง 26 กันยายน ค.ศ. 2014 โดยมีเจ็ดประเภทน้ำหนักสำหรับผู้หญิงและแปดประเภทสำหรับผู้ชายที่มี การแข่งขันทั้งหมดเกิดขึ้นที่สถานที่เทศกาลยกน้ำหนักมูนไลท์การ์เด้น
Boehmeria
ประเทศเติร์กเมนิสถานในเอเชียนเกมส์ 2014
ประเทศไทยในเอเชียนเกมส์ 2014
ประเทศไทย เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557
โดยประเทศไทยในการแข่งขันเอเชียนเกมส์ครั้งนี้ ได้มีการสร้างประวัติศาสตร์หน้าใหม่ให้เกิดขึ้น 2 อย่าง คือ ทีมวอลเลย์หญิงสามารถคว้าเหรียญทองแดงมาได้ นับเป็นเหรียญรางวัลเอเชียนเกมส์เป็นครั้งแรก และมีนักกีฬาไทยที่ทำสถิติเหรียญทองเอเชียนเกมส์ให้กับตัวเองได้มากที่สุด คือ 8 เหรียญจากเอเชียนเกมส์ทั้งหมด 4 ครั้ง คือ พรชัย เค้าแก้ว นักเซปักตะกร้อ
ฟอร์ตลอเดอร์เดล
ฟอร์ตลอเดอร์เดล  เป็นเมืองในรัฐฟลอริดา สหรัฐอเมริกา ตั้งอยู่บนชายฝั่งแอตแลนติก 37 กิโลเมตรไปทางเหนือของไมอามี ตามสำมะโนประชากรในปี พ.ศ. 2562 เมืองนี้มีประชากร 182,437 คน และเป็นเมืองหลักของเขตมหานครไมอามี ซึ่งเป็นที่อาศัยของประชากรถึง 6,198,782 คน ตามการประมาณจำนวนประชากรในปี พ.ศ. 2561
ฟอร์ตลอเดอร์เดลเป็นเมืองท่องเที่ยวที่เป็นที่นิยม ซึ่งมีอุณหภูมิเฉลี่ยตลอดปี ที่ 24 องศาเซลเซียส และมีพระอาทิตย์ส่องแสง 3,000 ชั่วโมงต่อปี ปริมณฑลของฟอร์ตลอเดอร์เดลตั้งอยู่ในเทศมณฑลโบรวาร์ด (Broward County) ซึ่งเคยต้อนรับนักท่องเที่ยวถึง 13 ล้านรายในปี พ.ศ. 2561 สามารถเรียกเก็บภาษีได้ 87 ล้านดอลล่าร์สหรัฐสำหรับการเก็บภาษีที่พัก 5% ในเขตมีโรงแรม 560 แห่ง และมีโรงแรมเกือบ 36,000 ห้อง มีผู้โดยสารเรือสำราญ 3.89 ล้านคน ซึ่งเดินทางมาถึงทางท่าเรือเอเวอร์เกลดส์ (Everglades) ซึ่งเป็นท่าเทียบเรือสำราญที่ใหญ่เป็นอันดับสามของโลก เขตปริมณฑลฟอร์ตลอเดอร์เดลมีภัตตาคาร ร้านอาหาร มากกว่า 4,000 ร้าน, สนามกอฟ 63 แห่ง, ห้างสรรพสินค้า 12 แห่ง, พิพิธภัณฑ์ 16 แห่ง, ไนท์คลับ 132 แห่ง, 278 ที่พักแคมป์ค้างแรม, และ ที่จอดพักเรือ 100 แห่งสำหรับเรือยอช์ต 45,000 ลำ
ฟอร์ตลอเดอร์เดล มีชื่อเรียกตามป้อมปราการที่สร้างโดยสหรัฐอเมริกาในระหว่างสงคราม เซมิโนเอลครั้งที่สอง ป้อมนี้มีชื่อเรียกตามนายพลวิลเลียม ลอเดอร์เดล (ค.ศ. 1782–1838), น้องชายของนายพันโท เจมส์ ลอเดอร์เดล นายพลวิลเลียม ลอเดอร์เดลเป็นผู้บังคับการของกองทหารย่อยผู้ซึ่งสร้างป้อมปราการแรก อย่างไรก็ตาม การพัฒนาของเมืองไม่ได้เริ่มจนกระทั่ง 50 ปีหลังจากที่ป้อมได้ถูกละทิ้ง ณ ช่วงสิ้นสุดความขัดแย้ง
ป้อมปราการ 3 แห่งที่ชื่อ ฟอร์ตลอเดอร์เดลถูกก่อสร้างโดย แห่งแรกที่ทางแยกของแม่น้ำนิว, แห่งที่สองที่คุ้งน้ำทาร์บอนของแม่น้ำนิว ระหว่างโคลี แฮมมอกค์ และย่าน ริโอ วิสตา และแห่งที่สามใกล้กับบาเฮีย มาร์ มารีนา
"ดูบทความหลักที่: ประวัติศาสตร์ของฟอร์ตลอเดอร์เดล รัฐฟลอริดา"
พื้นที่ซึ่งเมือง ฟอร์ตลอเดอร์เดล ได้ก่อตั้งขึ้นในเวลาต่อมา เดิมเป็นที่ตั้งถิ่นฐานของอินเดียแดงชนเผ่าเตเควสตา เคยอยู่อาศัยมามากกว่าพันปี ตามหลักฐานของนักสำรวจชาวสเปนในคริสต์ศตวรรษที่ 16 ได้บันทึกถึงความหายนะของชนเผ่าเตเควสตา โดยชาวยุโรปได้นำโรคระบาดมาสู่ชาวพื้นเมืองโดยไม่ตั้งใจ เช่น ฝีดาษ ซึ่งชาวพื้นเมืองนี้ไม่มีภูมิต้านทานโรคนี้ นอกจากโรคระบาดแล้ว ชนเผ่าเตเควสตายังต้องเผชิญกับความขัดแย้งกับเพื่อนบ้านเผ่าคาลูซา ซึ่งทำให้ประชากรลดลงเป็นอย่างมากในสองร้อยปีถัดมา ในปี ค.ศ. 1763 มีชนเผ่าเตเควสตาเหลือน้อยมาในฟลอริดา และส่วนใหญ่จะอพยพไปอาศัยอยู่ที่ประเทศคิวบา เมื่อประเทศสเปนยกฟลอริดาให้ประเทศอังกฤษในปี ค.ศ. 1763 ภายใต้สนธิสัญญาปารีส (1763) ซึ่งเป็นการสิ้นสุดของ สงครามเจ็ดปี ถึงแม้ว่าพื้นที่จะถูกควบคุมผลัดเปลี่ยน โดยประเทศสเปน อังกฤษ สหรัฐอเมริกา และแคว้นภาคใต้ของสหรัฐอเมริกาซึ่งทำศึกกลางเมืองกับฝ่ายเหนือ พื้นที่ส่วนใหญ่ก็ยังคงไม่ได้รับการพัฒนาจนกระทั่งคริสต์ศตวรรษที่ 20
ก่อนคริสต์ศตวรรษที่ 20 พื้นที่เมืองฟอร์ตลอเดอร์เดล ถูกรู้จักในฐานะของพื้นที่ตั้งถิ่นฐานแม่น้ำนิว ในปี ค.ศ. 1830 มีผู้อพยพประมาณ 70 คนอาศัยตามริมแม่น้ำนิว วิลเลียม คูลเลย์ ผู้พิพากษาท้องถิ่น ซึ่งเป็นชาวนาและผู้หาของจากเรืออับปางและทำการค้ากับอินเดียแดงชนเผ่าเซมิโนเอล ในวันที่ 6 มกราคม ค.ศ. 1836 ขณะที่วิลเลียม คูลเลย์ ได้นำผู้คนเพื่อกู้เรืออับปาง กลุ่มชนเผ่าเซมิโนเอลได้จู่โจมไร่นา ฆ่าภรรยาและลูก ๆ และพี่เลี้ยงของลูก เจ้าของไร่อื่น ๆ ที่ตั้งรกรากอยู่ด้วยนั้น ไม่ได้ถูกจู่โจม แต่ชนผิวขาวทั้งหมดก็ได้ละทิ้งถิ่นฐาน และอพยพไปยังประภาคารแหลมฟลอริดาที่คีย์บิสเคน และคีย์เวสต์
ป้อมแรกของสหรัฐอเมริกาชื่อ ฟอร์ตลอเดอร์เดล ถูกสร้างขั้นใน ค.ศ. 1838 และต่อมาเป็นสถานที่การสู้รบในสงครามเซมิโนเอลครั้งที่สอง ป้อมได้ถูกละทิ้งในปี ค.ศ. 1842 หลังจากสิ้นสุดสงคราม พื้นที่ก็ไม่มีคนอยู่อาศัยจนถึงคริสต์ทศวรรษ 1890 จนกระทั่งแฟรงค์ สตรานาฮาน เข้ามาในพื้นที่ในปี ค.ศ. 1893 เพื่อดำเนินธุรกิจเรือเฟอร์รีข้ามแม่น้ำนิว และทางรถไฟชายฝั่งตะวันออกของฟลอริดาได้สร้างผ่านพื้นที่เสร็จในปี ค.ศ. 1896 การพัฒนาต่าง ๆ จึงเริ่มเกิดขึ้น เมืองได้ถูกก่อตั้งในปี ค.ศ. 1911 และในปี ค.ศ. 1915 ได้ถูกกำหนดให้เป็นที่ตั้งของที่ทำการของเทศมณฑลโบรวาร์ดที่พึ่งก่อตั้งขึ้น
การพัฒนาครั้งใหญ่ ครั้งแรกของ ฟอร์ตลอเดอร์เดล เริ่มในปี ค.ศ. 1920 ระหว่างช่วงที่มีการตื่นที่ดินในฟลอริดา การเกิดเฮอริเคนชื่อไมอามี ในปี ค.ศ. 1926 และ ภาวะเศรษฐกิจตกต่ำครั้งใหญ่ในปี ค.ศ. 1930 เป็นสาเหตุในการเกิดการเคลื่อนย้ายเศรษฐกิจ เมื่อสงครามโลกครั้งที่สองเกิดขึ้น ฟอร์ตลอเดอร์เดลกลายเป็นฐานใหญ่ของสหรัฐอเมริกา ซึ่งมีสถานีฝึกนักบิน การปฏิบัติการเรดาร์ และการปฏิบัติการควบคุมไฟ ฐานยามรักษาการณ์ชายฝั่งที่อ่าวเอเวอร์เกลดส์ ได้ถูกจัดตั้งขึ้นเช่นกัน
หลังจากสิ้นสุดสงคราม ผู้คนได้กลับมายังพื้นที่นี้ ซึ่งกระตุ้นการเพิ่มขึ้นของประชากรเป็นอย่างมาก หลังจากการลดลงจากช่วงที่มีความเจริญในปี ค.ศ. 1920 การสำรวจสำมะโนประชากรในปี ค.ศ. 1960 มีประชากรอาศัยอยู่ 83,648 คน หรือเพิ่มขึ้นประมาณ 230% ของประชากรในปี ค.ศ. 1950 การรายงานในปี ค.ศ. 1967 ระบุว่าพี้นที่เมืองได้มีการพัฒนาแล้ว 85%, และในปี ค.ศ. 1970 ประชากรมีจำนวน 139,590 คน
หลังจากปี ค.ศ. 1970 ฟอร์ตลอเดอร์เดลได้ถูกสร้างความเจริญ และเติบโต จนไปถึงพื้นที่รอบนอกเมือง จนถึงฝั่งตะวันตก เมืองต่าง ๆ เช่น คอรอลสปริงส์, มิรามาร์, และเปมโบร์คไพน์ ได้มีการเติบโตเป็นอย่างมาก ประชากรของฟอร์ตลอเดอร์เดลหยุดนิ่ง และซึ่งจริง ๆ แล้วมีจำนวนลดลงเกือบ 4,000 คน ระหว่างปี ค.ศ. 1980 ที่มีประชากร 153,279 คน และปี ค.ศ. 1990 ที่มีประชากร 149,377 คน ในปี ค.ศ. 2000 มีประชากรเพิ่มกลับขึ้นมาเล็กน้อยที่ 152,397 คน ตั้งแต่ปี ค.ศ. 2000 ฟอร์ตลอเดอร์เดลมีประชาการเพิ่มขึ้นอีกกว่า 18,000 คน โดยการรวมเอาพื้นที่โดยรอบ 7 พื้นที่ซึ่งไม่ได้อยู่ในเทศมณฑลโบร์วาร์ด ปัจจุบันฟอร์ตลอเดอร์เดลถือเป็นศูนย์กลางใหญ่ของเรือยอร์ช และเป็นหนึ่งในจุดหมายของนักท่องเที่ยวที่ใหญ่ที่สุด
ภูมิประเทศ และภูมิอากาศ.
ฟอร์ตลอเดอร์เดลตั้งอยู่ที่ 26 องศา 8 ลิปดาเหนือ และ 80 องศา 9 ลิปดาตะวันตก (26.141,−80.144)
ตามสำนักสำมะโนประชากรของสหรัฐอเมริกา เมืองมีพื้นที่ทั้งหมด 38.6 ตารางไมล์ (99.9 ตารางกิโลเมตร), เป็นพื้นดินอยู่ 34.7 ตารางไมล์ (90.0 ตารางกิโลเมตร) และเป็นพื้นน้ำอยู่ 3.8 ตารางไมล์ (9.87 ตารางกิโลเมตร) ฟอร์ตลอเดอร์เดลเป็นที่รู้จักดีในส่วนที่มีเครือข่ายของแม่น้ำลำคลองอยู่มาก ซึ่งมีทางน้ำถึง 165 ไมล์ (266กิโลเมตร) ภายในเมือง
ฟอร์ตลอเดอร์เดลอยู่ติดกับมหาสมุทรแอตแลนติก รวมชายหาด 7 ไมล์ (11 กิโลเมตร) และอยู่ติดกับเมืองต่าง ๆ ดังนี้
ทิศตะวันตกเฉียงเหนือของฟอร์ตลอเดอร์เดลแยกจากส่วนที่เหลือของเมือง ติดกันเพียงคลองไซเปรสครีก ซึ่งไหลผ่านใต้ทางหลวง I-95 ส่วนนี้มีอาณาเขตติดต่อกับเมืองทามาแรกและโอคแลนด์พาร์ค ด้านใต้ โอคแลนด์พาร์คมีอาณาเขตติดต่อกับฟอร์ตลอเดอร์เดลด้านตะวันตกในส่วนของตะวันออกเฉียงเหนือ ส่วนที่ใหญ่กว่าของฟอร์ตลอเดอร์เดลทางด้านทิศใต้มีอาณาเขตติดต่อกับด้านเหนือของวิลตัน มานอร์
นอกชายฝั่งของฟอร์ตลอเดอร์เดลคือออสบอร์นรีฟ แนวหินเทียมซึ่งทำจากยางรถยนต์ที่ไม่ใช้แล้ว ซึ่งพิสูจน์แล้วว่าเป็นอันตรายต่อระบบนิเวศวิทยา การทิ้งเริ่มต้นในปี ค.ศ. 1960 ด้วยความตั้งใจที่จะสร้างที่อยู่อาศัยแก่ปลาขณะเดียวกันก็ต้องการกำจัดขยะจากพื้นดิน อย่างไรก็ตามสิ่งแวดล้อมในมหาสมุทรถูกทำลายและไม่สวยงาม เส้นไนลอนที่ให้รัดยางถูกกัดกร่อน เคเบิลเป็นสนิม และยางก็แตกเป็นอิสระ ล้อยางที่แตกออกได้เคลื่อนย้ายไปตามชายฝั่งและวิ่งเข้าหินโสโครกตามชายฝั่ง เข้าไปชะล้างแนวลาดเอียง และฆ่าสิ่งมีชีวิตในเส้นทางที่พัดมันไป ในไม่กี่ปีที่ผ่านมา ล้อยางนับพันเส้นได้ชะล้างชายหาดใกล้เคียง โดยเฉพาะอย่างยิ่งช่วงมีพายุเฮอริเคน ปัจจุบันเจ้าหน้าที่ท้องถิ่นร่วมกับกองทัพบกสหรัฐ กองทัพเรือและหน่วยยามรักษาการณ์ชายฝั่งกำลังช่วยกันกำจัดล้อยางกว่า 700,000 เส้น
บริเวณใกล้เคียง.
"ดูเพิ่มเติมที่: รายชื่อบริเวณใกล้เคียงเมืองฟอร์ตลอเดอร์เดล"
ฟอร์ตลอเดอร์เดล มีโครงการอย่างเป็นทางการสำหรับการกำหนดและรับรองบริเวณใกล้เคียง ภายใต้โครงการการรับรองขององค์กรในบริเวณใกล้เคียง มีย่านต่าง ๆ กว่า 60 ย่าน ที่ได้รับการรับรองอย่างเป็นทางการ และมี 25–30 ย่านเพิ่มเติมที่ไม่ได้รับการรับรองอย่างเป็นทางการ แต่แสดงอยู่ในแผนที่ของเมือง